CELEX: 32015R1840
Language: sl
Date: 2015-10-07 00:00:00
Title: Izvedbena uredba Komisije (EU) 2015/1840 z dne 7. oktobra 2015 o vpisu imena v register zaščitenih označb porekla in zaščitenih geografskih označb (Istarski pršut/Istrski pršut (ZOP))

14.10.2015   
            
            
               SL
            
            
               Uradni list Evropske unije
            
            
               L 267/1
            
         IZVEDBENA UREDBA KOMISIJE (EU) 2015/1840
   z dne 7. oktobra 2015
   o vpisu imena v register zaščitenih označb porekla in zaščitenih geografskih označb (Istarski pršut/Istrski pršut (ZOP))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
   ob upoštevanju naslednjega:
   
               (1)
            
            
               V skladu s členom 50(2)(a) Uredbe (EU) št. 1151/2012 je bil zahtevek za registracijo imena „Istarski pršut“, ki ga je vložila Hrvaška, objavljen v Uradnem listu Evropske unije
                   (2).
            
         
               (2)
            
            
               V ugovoru z dne 30. avgusta 2013 in utemeljenem ugovoru z dne 25. oktobra 2013 je Slovenija nasprotovala registraciji v skladu s členom 51(2) Uredbe (EU) št. 1151/2012. Ugovor se je štel za dopustnega.
            
         
               (3)
            
            
               Komisija je z dopisom z dne 7. februarja 2014 zainteresirane strani pozvala, naj začnejo ustrezna posvetovanja, da bi dosegle dogovor v skladu s svojimi notranjimi postopki. Poleg tega je bilo v skladu s tretjim pododstavkom člena 51(3) Uredbe (EU) št. 1151/2012 odobreno trimesečno podaljšanje roka za posvetovanja.
            
         
               (4)
            
            
               Slovenija je med drugim trdila, da registracija proizvoda „Istarski pršut“ ni skladna z opredelitvijo zaščitene označbe porekla, saj je geografsko območje za surovine večje od opredeljenega geografskega območja. Slovenija je trdila tudi, da bi navedena registracija ogrozila obstoj proizvoda „Istrski pršut“ (to ime se v Sloveniji uporablja za proizvod, ki ima enake značilnosti kot „Istarski pršut“), ki je bil zakonito na trgu več kot pet let pred datumom objave enotnega dokumenta za „Istarski pršut“ v Uradnem listu Evropske unije.
            
         
               (5)
            
            
               Po šestih mesecih posvetovanj je bil dosežen dogovor med Hrvaško in Slovenijo, o katerem je bila Komisija obveščena z dopisoma z dne 3. in 10. septembra 2014.
            
         
               (6)
            
            
               Po sprejetju dogovora je bila specifikacija proizvoda večkrat spremenjena. Hrvaški zahtevek je postal večdržavni zahtevek (Hrvaške in Slovenije). Ime proizvoda „Istarski pršut“ je bilo spremenjeno v „Istarski pršut/Istrski pršut“, tako da vključuje tudi ime v slovenskem jeziku. Območje proizvodnje je bilo razširjeno, tako da zajema slovenski del istrskega polotoka. Nadalje so bile uvedene manjše prilagoditve drugih delov specifikacije proizvoda.
            
         
               (7)
            
            
               Ker je bil enotni dokument bistveno spremenjen, je Komisija v skladu s členom 51(4) Uredbe (EU) št. 1151/2012 ponovno pregledala zahtevek in ugotovila, da so pogoji za registracijo izpolnjeni.
            
         
               (8)
            
            
               V zvezi s hrvaškim delom območja je razlika med območjem za surovine in opredeljenim geografskim območjem ostala enaka kot v prvotnem zahtevku. Ker so vse zahteve iz člena 5(3) Uredbe (EU) št. 1151/2012 izpolnjene, je ime upravičeno do odstopanja iz navedenega člena in se lahko ustrezno registrira kot zaščitena označba porekla.
            
         
               (9)
            
            
               V skladu s členom 50(2)(a) Uredbe (EU) št. 1151/2012 je bil zahtevek za registracijo imena „Istarski pršut/Istrski pršut“, ki sta ga vložili Hrvaška in Slovenija, objavljen v Uradnem listu Evropske unije
                   (3).
            
         
               (10)
            
            
               Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba ime „Istarski pršut/Istrski pršut“ registrirati –
            
         SPREJELA NASLEDNJO UREDBO:
   Člen 1
   Ime „Istarski pršut/Istrski pršut“ (ZOP) se registrira.
   Ime iz prvega pododstavka opredeljuje proizvod iz skupine 1.2 Mesni proizvodi (kuhani, soljeni, dimljeni itn.) iz Priloge XI k Izvedbeni uredbi Komisije (EU) št. 668/2014 (4).
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. oktobra 2015
      
         
            Za Komisijo
         
         
            V imenu predsednika
         
         Phil HOGAN
         
            Član Komisije
         
      
   
   
      (1)  UL L 343, 14.12.2012, str. 1.
   
      (2)  UL C 155, 1.6.2013, str. 3.
   
      (3)  UL L 186, 5.6.2015, str. 9.
   
      (4)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).